CELEX: 32018R0063
Language: hu
Date: 2017-09-26 00:00:00
Title: A Bizottság (EU) 2018/63 felhatalmazáson alapuló rendelete (2017. szeptember 26.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről szóló (EU) 2017/571 felhatalmazáson alapuló rendelet módosításáról (EGT-vonatkozású szöveg. )

17.1.2018   
               
               
                  HU
               
               
                  Az Európai Unió Hivatalos Lapja
               
               
                  L 12/2
               
            A BIZOTTSÁG (EU) 2018/63 FELHATALMAZÁSON ALAPULÓ RENDELETE
      (2017. szeptember 26.)
      a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről szóló (EU) 2017/571 felhatalmazáson alapuló rendelet módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 65. cikke (8) bekezdésének c) pontjára,
      mivel:
      
                  (1)
               
               
                  Az (EU) 2017/571 felhatalmazáson alapuló bizottsági rendelet (2) meghatározza az adatszolgáltatók, köztük a tulajdonviszonyt megtestesítő eszközökkel foglalkozó összesítettadat-szolgáltatók szervezeti követelményeit. Mivel a nem tulajdonviszonyt megtestesítő eszközökkel, például kötvényekkel, strukturált pénzügyi termékekkel, kibocsátási egységekkel és származtatott ügyletekkel kapcsolatos összesítettadat-szolgáltatásra vonatkozó közzétételi mechanizmusok szorosan kötődnek az (EU) 2017/571 felhatalmazáson alapuló rendelet rendelkezéseihez, a nem tulajdonviszonyt megtestesítő eszközökre vonatkozó összesítettadat-szolgáltatás hatályát is célszerű ugyanazon rendeletben meghatározni, vagyis módosítani kell az (EU) 2017/571 felhatalmazáson alapuló rendeletet.
               
            
                  (2)
               
               
                  Annak érdekében, hogy a létrehozandó keret kereskedelmi ösztönzőket nyújtson a nem tulajdonviszonyt megtestesítő eszközökre vonatkozó összesítettadat-szolgáltatás nyújtására, a CTP-k számára lehetővé kell tenni, hogy csak egy vagy néhány eszközosztályt lefedő összesítettadat-szolgáltatást nyújtsanak.
               
            
                  (3)
               
               
                  A CTP-knek biztosítaniuk kell, hogy a jóváhagyott közzétételi mechanizmusok (APA-k) és kereskedési helyszínek által az egyes érintett eszközosztályok tekintetében az előző hat hónap során közzétett ügyletek teljes volumenének és számának legalább 80 %-át kitevő ügyletekről közzéteszik a szükséges információkat. E megközelítés biztosítja, hogy a CTP-k a felhasználók szempontjából jelentős információkat tegyenek közzé, ugyanakkor megkímél az összes APA és az összes kereskedési helyszín által közzétett összes információ bevonásából eredő magas költségektől.
               
            
                  (4)
               
               
                  A CTP-k számára elegendő időt kell biztosítani az e rendeletben meghatározott fedezeti arányok teljesítéséhez arra az esetre, ha új kereskedési helyszínt vagy APA-t kell hozzáadniuk adatfolyamukhoz.
               
            
                  (5)
               
               
                  A következetesség és a pénzügyi piacok zavartalan működése érdekében a nem tulajdonviszonyt megtestesítő eszközökkel foglalkozó adatszolgáltatókra vonatkozó rendelkezéseket és a 2014/65/EU irányelvet átültető nemzeti rendelkezéseket azonos időponttól kell alkalmazni. Az új szabályozásra való zökkenőmentes átállás biztosítása érdekében célszerű, hogy a CTP-k által elérendő fedezeti arány meghatározásának első időszaka a 2019. január 1-jén kezdődő időszak legyen.
               
            
                  (6)
               
               
                  Ez a rendelet az Európai Értékpapírpiaci Hatóság (ESMA) által a Bizottsághoz benyújtott szabályozástechnikai standardtervezeten alapul.
               
            
                  (7)
               
               
                  Az ESMA nyilvános konzultációt folytatott az e rendelet alapjául szolgáló szabályozástechnikai standardtervezetről, és kikérte az 1095/2010/EU európai parlamenti és tanácsi rendelet (3) 37. cikke alapján létrehozott Értékpapírpiaci Érdekképviseleti Csoport véleményét,
               
            ELFOGADTA EZT A RENDELETET:
      1. cikk
      Az (EU) 2017/571 felhatalmazáson alapuló rendelet a következőképpen módosul:
      
                  1.
               
               
                  A rendelet a következő 15a. cikkel egészül ki:
                  „15a. cikk
                  A kötvényekre, strukturált pénzügyi termékekre, kibocsátási egységekre és származtatott ügyletekre vonatkozó összesítettadat-szolgáltatás hatálya
                  (1)   A CTP elektronikus adatfolyama kiterjed a következő eszközosztályok közül egy vagy több eszközosztályra:
                  
                              a)
                           
                           
                              kötvények, kivéve a tőzsdén kereskedett árupiaci alapokat (ETC-ket) és a tőzsdén kereskedett adósságinstrumentumokat (ETN-eket);
                           
                        
                              b)
                           
                           
                              ETC és ETN kötvénytípusok;
                           
                        
                              c)
                           
                           
                              strukturált pénzügyi termékek;
                           
                        
                              d)
                           
                           
                              értékpapírosított származtatott ügyletek;
                           
                        
                              e)
                           
                           
                              származtatott kamatügyletek;
                           
                        
                              f)
                           
                           
                              származtatott devizaügyletek;
                           
                        
                              g)
                           
                           
                              származtatott részvényügyletek;
                           
                        
                              h)
                           
                           
                              származtatott áruügyletek;
                           
                        
                              i)
                           
                           
                              származtatott hitelügyletek;
                           
                        
                              j)
                           
                           
                              különbözeti ügyletek;
                           
                        
                              k)
                           
                           
                              „C10” típusú származtatott ügyletek;
                           
                        
                              l)
                           
                           
                              kibocsátáskereskedelmi derivatívák;
                           
                        
                              m)
                           
                           
                              kibocsátási egységek.
                           
                        (2)   A CTP-nek elektronikus adatfolyamában a 600/2014/EU rendelet 10. és 21. cikkének megfelelően közzétett azon adatokat kell szerepeltetnie, amelyek megfelelnek mindkét következő fedezeti aránynak:
                  
                              a)
                           
                           
                              a CTP által az (1) bekezdés szerinti valamely eszközosztály tekintetében közzétett ügyletek száma legalább 80 %-a az unióbeli összes APA és összes kereskedési helyszín által az adott eszközosztály tekintetében a (3) bekezdés szerinti értékelési időszakban közzétett ügyletek teljes számának;
                           
                        
                              b)
                           
                           
                              a CTP által az (1) bekezdés szerinti valamely eszközosztály tekintetében közzétett ügyletek volumene legalább 80 %-a az unióbeli összes APA és összes kereskedési helyszín által az adott eszközosztály tekintetében a (3) bekezdés szerinti értékelési időszakban közzétett ügyletek teljes volumenének.
                           
                        A b) pont alkalmazásában az ügyletek volumenét az (EU) 2017/583 felhatalmazáson alapuló bizottsági rendelet (*1) II. melléklete 4. táblázatában meghatározott volumenmérőszámoknak megfelelően kell meghatározni.
                  (3)   A CTP-nek minden hat hónapban az előző 6 hónap adatai alapján értékelnie kell a (2) bekezdésben meghatározott fedezeti arányt. Az értékelési időszakok minden évben január 1-jén és július 1-jén kezdődnek. Az első időszak a 2019. év első hat hónapját fedi le.
                  (4)   A CTP-nek biztosítania kell, hogy a (2) bekezdésben meghatározott fedezeti minimumarányt a lehető leghamarabb elérje, de legkésőbb:
                  
                              a)
                           
                           
                              a január 1. és június 30. közötti időszakot követő naptári év január 31-ig;
                           
                        
                              b)
                           
                           
                              a július 1. és december 31. közötti időszakot követő naptári év július 31-ig.
                           
                        
                     (*1)  A Bizottság (EU) 2017/583 felhatalmazáson alapuló rendelete (2016. július 14.) a pénzügyi eszközök piacairól szóló 600/2014/EU európai parlamenti és tanácsi rendeletnek a kötvényekkel, strukturált pénzügyi termékekkel, kibocsátási egységekkel és származtatott termékekkel kapcsolatos, kereskedési helyszínekre és befektetési vállalkozásokra vonatkozó átláthatósági követelményeket meghatározó szabályozástechnikai standardok tekintetében történő kiegészítéséről (HL L 87., 2017.3.31., 229. o.).”"
						
               
            
                  2.
               
               
                  A 21. cikk helyébe a következő szöveg lép:
                  „21. cikk
                  Hatálybalépés és alkalmazás
                  Ez a rendelet az Európai Unió Hivatalos Lapjában való kihirdetését követő huszadik napon lép hatályba.
                  Ezt a rendeletet 2018. január 3-tól kell alkalmazni.
                  Mindazonáltal a 15a. cikk (4) bekezdését 2019. január 1-jétől, a 14. cikk (2) bekezdését, a 15. cikk (1), (2) és (3) bekezdését, és a 20. cikk b) pontját pedig 2019. szeptember 3-tól kell alkalmazni.”
               
            2. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. szeptember 26-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 173., 2014.6.12., 349. o.
      
      
         (2)  A Bizottság (EU) 2017/571 felhatalmazáson alapuló rendelete (2016. június 2.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről (HL L 87., 2017.3.31., 126. o.).
      
         (3)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).